JUMAL KÕNELEB
Tere!
Tore jälle kohtuda!
Usun, et me kõik tahame kanda elus head vilja.
Jeesus ütles, et Jumala Sõna on seeme.
Jeesus ütles sellega,
et võime külvata Jumala Sõna oma südamesse ja vaimu
ja näha, kuidas see kannab head vilja.
See kannab mitmekordselt vilja.
Kõige olulisem selle kohta on tähendamissõna külvajast,
kus Jeesus ütleb otse,
et seemet külvav külvaja on võrdpilt Sõna kohta,
mida Jumal tahab külvata me südamesse.
Jumala riigi seeme, mis kasvatab Jumala riigi asju.
Jumala riigi vilju: rahu, armastust, rõõmu,
pikka meelt, headust, sõbralikkust, kannatlikkust.
Kõike seda, milline on Jeesus ja Jumal.
Seda, mida Ta omab ja mida Ta oskab.
Taevariik, mis on seespidi meie sees,
kasvab ja tuleb esile selle kaudu,
et ma külvan taevariigi seemneid ehk Jumala Sõna.
Luuka evangeeliumi 4. peatükis ütleb Jeesus otse,
et seeme on Jumala Sõna.
Oleme kindlasti kõik märganud, et vahel Sõna ei kõneta üldse.
Vahel tundub, et see ei kanna mingit vilja me elus.
Vahel on seda ka näha.
Esiteks on muidugi enesestmõistetav,
et kui me ei külva Jumala Sõna oma vaimu,
siis me ei kannagi mingit vaimulikku vilja.
Jeesus räägib tähendamissõnas külvajast ka seda,
et mõnikord me küll külvame, aga see läheb täiesti tühja.
Kui jüngrid paluvad Tal selgitada tähendamissõna külvajast,
siis Ta ütleb, et kui keegi kuuleb sõnumit Jumalariigist,
aga ei mõista seda,
siis hingevaenlane tuleb ja võtab selle kohe ära.
Mulle tuleb meelde, kuidas olin kord ühel koosolekul,
kus oli väljamaalasest jutlustaja, kellel oli tohutult põletav võidmine.
Aga ma ei saanud üldse pihta, mida ta öelda tahtis.
See oli küll väga innustav, aga ma ei saanud sellest midagi.
Mõnikord võib Sõna minna sinust täiesti mööda.
Jumal tahab, et Tema Sõna kannaks meis vilja,
aga Jeesus räägib, et see alati tingimata ei kanna,
kuigi Jumal seda tahab.
Mõnikord me ei mõista sõnumit
või mõnikord võtame selle rõõmuga vastu,
aga kui tulevad raskused või tagakius selle Sõna tõttu,
siis me jätame selle sinnapaika.
See ongi see väljakutse, et ma tahaksin näha kohe seda vilja.
Ma ei jaksa oodata.
Me räägime praegu sellest,
et Jumalariigis kehtib vilja saamiseks seemne printsiip.
On seemne külvamise seadus.
Kui ma selle üle pisut mõtlen, mõistan, et see protsess võtab aega.
Ma pean esmalt võtma selle Sõna ehk seemne
ja selle seejärel maha külvama.
Jeesus õpetab siin selgelt, et külvata tuleb korralikult;
et see kannaks vilja, tuleb maad harida korralikult.
Põhimõte on siin see, et me ise oleme põlluharijad.
Me oleme oma südamepõllu harijad ja vastutus ei ole kellegil teisel.
Mitte meie naaber, pastor või Jumal ei vastuta,
vaid meie ise peame tegema puu ja selle vilja heaks.
Jälle on näha seda vaatenurka, et Jumal on andnud meile vaba tahte
ja ka vastutuse selle eest, mis vilja me oma elus kanname.
Teisest küljest on imeliselt innustav, et me saame selle heaks midagi teha.
- Me ei pea ootama. Ei pea üldse ootama.
Jeesus jätkas: "Ohakate sekka külvatu on see,
kes sõna küll kuuleb,
ent selle ajastu muretsemised ja rikkuse petlik ahvatlus
lämmatavad sõna ning see jääb viljatuks."
Muretsemine.
See on minu jaoks katsumus.
Mured võivad olla nii suured,
et ma ei näe midagi muud peale murede.
Mured saavad võimuse.
Mured on kogu aeg ülekaalus Jumala Sõna üle.
Ma vaatan Jumala Sõna ja vaatan neid tõotusi
ning mõistan ja kuulen küll, aga ikkagi on mured nii tugevalt üle,
et ma ei jaksa sellega tööd teha.
Ma ei jaksa olla Issandaga piisavalt ega teha seda,
et Sõna saaks suuremaks kui mu mured.
Mured jäävad võimule ja Sõna ei kannagi vilja.
Olen märganud, et pean Sõna manustama, kuni...
See "kuni" on minu jaoks oluline sõna.
Kuni see Sõna saab võimuse.
Kui see saab võimuse
ja kui Issanda Sõna tõde saab võimuse,
siis seda on kohe näha.
Kas tead, mis on selle märgiks?
Rõõmu tase paljastab selle.
Kui Sõna on ülekaalus, siis on mul ka rõõm.
Ma tunnen ennast turvaliselt, kuigi olukorrad näivad täiesti mädad.
Mu sisemuses pulbitseb rõõm ja usk.
Taevariigi tõelisus on kasvanud suuremaks
kui välised katsumused.
Siis sünnivad imed.
Just. Räägime sellest hiljem veel, aga siis olukorrad muutuvad.
Me ei külva Sõna selleks, et tunneksime ennast paremini.
Me ei soovi lihtsalt paremat tunnet, vaid Sõna kannab ka vastavat vilja.
Läheme Jeesuse sõnade juurde tagasi,
sest oleks väga kurb, kui see lõppekski nii.
Jeesus ütleb, et seeme võib jääda viljatuks,
kui see kukub tee pervele või maailma mured lämmatavad selle.
Aga siis Ta ütleb, et see võib kanda ka head vilja.
Me võime seda nüüd uurida.
See tähendamissõna on kirja pandud
nii Matteuse, Markuse, kui Luuka evangeeliumis.
Kõik kolm tõstavad esile erinevaid nüansse,
mis aitavad mõista,
kuidas panna seeme kandma mitmekordset vilja.
Loeme esmalt Matteuse 13:28.
"Heasse mulda külvatu on aga see, kes sõna kuuleb ja mõistab..."
Need on kaks esimest asja. Esmalt peame olema Sõna kuuljad.
Peame lugema ja kuulma Sõna.
Lihtsalt kuulma Sõna, et see võiks kanda vilja.
Teiseks peame seda mõistma.
Mitte kuulama mööda minnes, vaid korralikult kuulama,
kuni mõistame, mis on Jumala tahe.
Kuni me mõistame Sõna.
Kolmas asi on kirjas Markuse evangeeliumis.
Markuse 4:20 räägib samast asjast.
"Ja kes heasse mulda külvati,
on need, kes sõna kuulevad ja omaks võtavad."
Võtavad selle omaks ehk võtavad selle vastu.
Nad neelavad selle alla ja võtavad selle enese omaks.
Nad võtavad seda kui enese kohta käivat
ja teevad selle enese omaks.
See kuulub mulle.
Me peame kuulma, mõistma ja võtma selle vastu
ehk teisisõnu see tähendab, et me peame uskuma sellesse.
Loeme sama asja ka Luuka 8:15:
"Aga mis on heas mullas, on need,
kes sõna kuuldes seda kaunis ja heas südames säilitavad."
Ma ei võta seda ainult korraks vastu ega rõõmusta selle üle viis minutit,
vaid ma säilitan seda
ja hoian sellest küünte ning hammastega kinni.
See on Jumala tahe näiteks tervenemise valdkonnas.
See käib minu kohta ka majapidamisküsimuste valdkonnas,
kus peame seisma usus terve kooliga.
Ma külvan seda Sõna teadlikult
ja säilitan ning hoian sellest küünte ja hammastega kinni.
Ma säilitan seda.
Siin öeldakse veel midagi:
"Kaunis ja heas südames säilitavad ja kannatlikkuses vilja kannavad."
Siis on vaja veel kannatlikkust.
Kannatlikkus on jõud, mis on stabiilne, vaikne, rahulik ja sitke
Jumala poolt antud jõud, mis on Vaimu vili meie sees.
See on kui "buldogi usk", mis ei anna järele,
vaid hoiab sellest kinni, säilitab seda ja ega lase sel minna.
Ja nii kasvab ka vili.
On hea, et Jeesus selgitab nii täpselt.
Me peame kuulma, mõistma, võtma selle Sõna vastu,
säilitama seda ja kannatlikult selle peale lootma.
Mu elus on see praktikas tähendanud näiteks seda,
et kasutan majandusküsimustes kirjakohta Filiplastele 4:19.
Selles öeldakse lihtsalt nii:
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
(Teises tõlkes on öeldud: "Imelisel viisil Kristuses Jeesuses.")
Seda kirjakohta olen lugenud, kuni olen seda mõistnud,
kuni olen sellesse uskunud
ja olen sellest siis küünte ja hammastega kinni hoidnud.
Olen kuulutanud seda, kuni olen olnud selles kindel,
et Jumal täidab kõik meie vajadused.
Jumal täidab kõik me kristliku kooli vajadused
ja kõik minu vajadused.
Kui siis tundub, et olukorrad käivad üle jõu,
siis ma kiirustan külvama juurde
seda sama kirjakohta oma südamesse.
Nii olen saanud näha,
et minu Jumal täidab oma armu rikkust mööda
kõik meie vajadused.
Kord korra järel. See Sõna toimib.
Sõna kannab kolmekümne, kuuekümne ja sajakordselt vilja.
Kui ma ei anna alla ja kuulutan seda olukordade ees.
Kui ma kuulutan seda ja hoian sellest kinni.
Siis see juhtubki. Siis see juhtub.
See tähendab, et üks meie ülesanne kristlase teekonnal
on olla põllumees, kes harib oma maad
ja teeb tööd oma maa heaks.
Põllumehel on maad
ja tema tööks on selle maa harimine, mis tal on.
Minu jaoks kristlasena on mu süda selleks maaks.
Sõnast leian ma seemneid.
Olen saanud Issandalt maa ja seemned.
See on see, mille Ta on mulle andnud.
Mul on põld ja seemned ja mu ülesanne on külvamine.
Ma pean hooldama seda maad,
hoolitsema selle eest ja kastma seda Püha Vaimu veega.
Pean seda hoidma kohevana ja külvama sellesse seemneid.
Pean eemaldama ka umbrohtu ja kive või tõrjuma väikeseid rebaseid.
Pean hoolt kandma, et sinna ei kasvaks umbrohtu.
See on väga hea vaatenurk.
Lugesin äsja Luuka 8:15, kus öeldi: "Aga mis on heas mullas, on need,
kes sõna kuuldes seda kaunis ja heas südames säilitavad."
Vanas Testamendis öeldakse, et üle kõige tuleb hoida südant.
Sellest lähtub elu.
Minu töö põlluharijana on see, et kui olukorrad käivad üle jõu,
et ma ei laseks hirmul, kibestumisel või pettumusel täita oma südant
ega millelgi muul, mis püüab usu asemele tulla.
Peame oleme valvel, sest siin on öeldud,
et säilitaksime seda siiras ja heas südames.
Vahel tundub, et süda on hoopis hukas.
Peame valvama ja kaitsma oma südant.
Vaatasin huvi pärast internetist, kuidas avokaadopuud kasvatatakse.
Minu meelest on see väga huvitav.
Avokaadopuu kasvatamisest on kirjutatud nii:
"Kasuta avokaado kasvupinnasena külvimulda.
Kasta muld läbimärjaks."
Kasta Püha Vaimuga, kas pole?
"Muld ei tohi olla liiga märg, aga peab olema piisavalt niiskust,
et avokaadoseeme võiks hakata idanema.
Kata külvinõu läbipaistva kilekotiga,
millesse oled torganud mõne õhuaugu.
Aseta nõu sooja ja heasse kohta, aga mitte otsese päikese kätte."
Peame ehitama oma elus sellise kasvulava.
Meil peab esmalt olema ka argipäevas aega,
et olla koos Issandaga.
Peab olema aega olla koos Issandaga ja aega kogudusse minemiseks,
et olla Püha Vaimu ligiolus, liguneda ja lasta Vaimul end kasta.
Peame tõmbama oma elu peale sellise kaitsekile,
et Jumalariigi seemned saaksid meis kasvada.
On kasvuaeg.
"Kui avokaado on juurdunud, siis seeme murdub
ja selle keskelt hakkab võrsuma vars.
Ole kannatlik,
sest avokaadoseemne idanemiseks võib kuluda mitmeid nädalaid.
Hoolitse selle eest, et muld püsiks kogu aeg ühtlaselt niiske.
Kilekate aitab mullaniiskust säilitada
ja moodustab avokaadole minikasvuhoone,
kus ka õhuniiskus on sobiv."
Ehitame on elu üles selliselt, et Jumala asjad edeneksid hästi.
Teeme maapinna kobedaks.
"Märkad, et idanemine on alanud, kui seeme on pooleks murdunud.
Avokaado kasvatab esmalt juurt ja alles siis seemne keskelt võrse."
See nõuab kannatlikkust.
Ma pean esmalt kasvatama juure - alles seejärel hakkab kasvama võrse.
"Kui võrse on väljas, hakkab avokaado kiirelt kasvama."
Kui taim hakkab paistma läbi mulla
ja juur on kinnitunud seal, kuhu seemne külvasin,
hakkab taim võrsuma ja mu südamesse tuleb elevus.
Mu usutase tõuseb.
Usun, et see on nii - mida Issand ütleb, see peab paika.
Hakkavad sündima väikesed imed ja väikesed tõendid selle kohta.
Ma kuulen kohtudes inimesi rääkivat samal teemal,
mõni jutlustaja julgustab mind
või pastor räägib pühapäeval korraga just sellel teemal.
Tekivad võrsed,
mis julgustavad mind muudkui jätkama.
"Võrse võib kasvada väga kiirelt ja lehed tekivad taimevarrele.
Kui oled kannatlik, saad kiire kasvuga puu,
mis kasvab väga suureks.
Oksad tekivad enamasti alles siis, kui taim on juba väga suur.
Kui avokaadopuu on saanud kasvuhoo sisse,
istuta see suuremasse nõusse."
Alles siis tasub istutada suuremasse nõusse,
kui kasvul on hoog sees.
"Hoolitse pidevalt ühtlase niiskuse eest,
kasta iga nädal väetiseleotisega
ja hoia seda valges ning soojas kohas."
See on päris õpetlik.
Me peaksime hoidma ennast ja oma südant niiskes kohas -
valguse käes, milleks on Issanda kirkus
ja Püha Vaimu ligiolu.
Seal on Sõna seemnetel hea olla.
Jumala ligiolus, Püha Vaimu ligiolus ja niiskuses.
Sõna seemned kasvavad võidmises ja tunnevad end hästi.
3. Johannese 1:2:
"Armas, soovin sulle, et sul läheks igati hästi
ja sa oleksid terve, nõnda nagu läheb hästi su hingel."
Sõna "edu" tuleb algsõnast "jodo", mis tähendab abi eluteekonnal.
Olla edukas eluteel, saavutada, olla edukas ja õnnestuda.
See ongi vili, et olen edukas oma elu erivaldkondades.
Nii nagu ka minu hing ja sisemus on edukad ja tunnevad end hästi.
Aamen.
Palvetame koos sinuga
Aitäh Taevaisa, et oled andnud meile oma Sõna.
Issand, Sa oled andnud meile ülesande
nagu Sa andsid ka Aadamale.
Sa ütlesid Aadamale: "Hoolda ja kaitse paradiisiaeda."
Me võime hooldada ja kaitsta oma südant.
Võime külvata sellesse Sinu Sõna ja kaitsta seda kõige eest,
mis ei kanna head vilja.
Võime külvata sellesse Sinu Sõna, mis kannab imeliselt head vilja.
Issand, õpeta meid ja aita meil kasvada,
et võiksime olla head aednikud ja kaitsta ning harida oma südant nii,
et meie elu võiks kanda Sinu auks imelist vilja -
rahu, rõõmu, vabadust, õnnistust,
armastust, kannatlikkust ja kõike head.
Issand, tänan!
Aitäh, et Sa hoolid me südamest nii palju.
Mu sisemine inimene on Sulle nii oluline.
Issand, Sa kaitsed mu sisemust.
Ma lasen Sul soojendada oma südant.
Issand, puuduta mu südant.
Ma tunnen, et Jumal puudutab meid kõiki
sügaval sisemuses.
Jumala armastus täidab meid sügaval sisemuses.
Issand, tänu, et kui kellegil või meil on midagi südamel,
mis takistab kasvamist -
olgu see mistahes hirm, mure või kibedus,
siis täname, et võime nüüd paluda, et Püha Vaim eemaldaks selle.
Võta ära kõik see, mis takistab.
Tänu Issand, et võin loobuda kõigest, mis takistab kasvu.
Aitäh Püha Vaim, et vabastad igaühe südame just praegu.
Vabanegu igaühe süda just praegu ja täielikult!
Halleluuja!
Issand, tahan tänada Sind ka selle eest,
et Sa oled meie tervendaja.
Näen praegu vaimusilmas südame valdkonna osas tugevalt,
kuidas Issand puudutab meid just meie südame piirkonnas.
Ta teeb üleloomulikku tervendavat tööd
just praegusel hetkel.
Püha Vaim on koos Sinuga praegu ja puudutab Su südant.
Olgu tervendamist vajav füüsiline süda
või su hing ja sisemus -
Issand teeb praegu üleloomulikku tervendustööd
su sisemuses.
Püha Vaim puudutab kuumusega su südant
ja su südames toimub praegu tervenemisime.
Sellepärast, et Tema puudutas sind praegu.
Aamen.
Tahame tänada kõiki vaatajaid, kes on saatnud meile tagasisidet.
Aitäh toetuse eest, mida olete andnud meie kristlikule koolile ja tööle.
Kui soovid rohkem teada meie töö kohta,
külasta meie kodulehekülge: www.kristillinenkoulu.org
Sealt võib tellida meie infolehte või neid raamatuid,
mis aitavad sul leida lähedase suhte Jumalaga.
Meie koolis on veel vabu õppekohti nii kevadeks kui järgmiseks sügiseks.
Ka meie lasteaias on praegu neli vaba kohta.
Tere tulemast!
Ja kui sul endal pole selles vanuses lapsi,
siis levita seda infot ja jag aseda kasvõi Facebooki sõnumina.
Pasilas on väga vinge kristlik kool ja lasteaed.
Ole õnnistatud!
Kas sul on igatsus levitada evangeeliumi?
Meil kõigil ei ole kutsumus minna laia maailma,
aga TV7 jõuab kõikjale maailmas.
Kui toetad TV7 tööd, siis toetad just seda,
et evangeelium jõuaks kõikjale maailmas.
Löö siis sinagi kaasa!
Helista numbrile 900 1770. Kõne maksab Eestis 10 eurot.
Võid kasutad ka kontonumbreid, mida näed peatselt ekraanil
või kasutada mobiili maksevõimalusi.
Tule ja osale evangeeliumi levitamises.
Aamen.
Annetustelefon: 900 1770 Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin